華嚴庵
作者：李廌
朝代：宋

paragraphs: 人生奧區中，猶如繭中蠶。
欲窮無然心，足力有不堪。
終南有五虎，銜牙坐耽耽。
乃有忘軀人，臨穴已擬探。
干將古寶劍，吹毛可揮䤴。
亦有躁戾者，執刃求其鐔。
所得計所傷，膽潰心憂惔。
况夫愛見魔，悅如芻豢甘。
大士獨了然，白月沉珠潭。
獨造無僮僕，妙理去二三。
至哉天下樂，端默坐草庵。